Here is a page extracted from Wikipedia that may contain CSS, HTML, and a lot of unformatted text.

Title: فاطمه سرى
Content: فاطمه سرى مغنيه  مسرحيه مصريه اتولدت سنة 1904م وتعتبر من اشهر المطربات فى زمانها .. ابتدت حياتها الفنية مغنية مسرحية مع فرقة الجزايرلى كمان عملت فى مسرحيات غنائيه كثيره هيا اول مغنيه مصرية غنت اوبرا كامله هيا اوبرا (شمشون ودليلة) وظلت تعمل فى المجال الفنى لغاية مااتجوزت وبطلت الغنا بناء علا طلب جوزها لكنها بعد فتره من الجواز انفصلت عن جوزها و رجعت للمجال الفنى مره تانيه بسبب الظروف الماديه اللى عانتها بعد الانفصال .

شاركت فى افتتاح الاذاعة المصرية سنة 1934م ، و تعتبر من مطربات الدرجة التالته زى سكينه حسن وسعاد محاسن وحياة محمد ، عملت فترة طويلة فى صالة بديعه مصابنى فى القاهره وصالة الهمبرا فى الاسكندرية .

تأثرت بالمطربة منيره المهديه وتعلمت منها أصول الغنا .. وسجلت ليها شركة اوديون عدد من أغانيها علا اسطوانات ..

المطربة فاطمة سرى عازفة عود ممتازه ، و اشتغلت فى  فرقة مزيكه امصريه كورس قبل ما تنتقل للغنا الفردى .

ظهرت مواهبها كممثله فى عدد من مسرحيات عزيز عيد ويوسف وهبى وعلى الكسار. .. و جمعت بين الغنا و التمثيل فى مسرحية شهرزاد .

اكتشف مواهبها كمغنيه .. عازف القانون الشهير مصطفى بك رضا ودربها على أصول الغناء العربي. .. ومن أبرز اللى لحنو ليها ، زكى مراد وداود حسنى وسيد شطا وعبد الحى حلمى وأحمد شريف .
ماتت سنة 1975م .

اتجوزت فى السر سنة 1924 من محمد بك شعراوى ابن صاحبة العصمه هدى شعراوى ، الجواز اللى أثمر عن بنت واحده هيا "ليلى" ..

فيلم فاطمه 
فيلم فاطمة هو الفيلم اللى تحدث عن قصة الفنانة فاطمة سرى تدور أحداثه حول فتاة تدعى فاطمة اللى جسدت شخصيتها ام كلثوم هيا شابة حسنة الخلق من  واحده من الحارات يعجب بيها شاب يدعى فتحى اللى يجسد شخصيته الفنان انور وجدى ابن واحد من الباشوات بعدين يتزوجها عرفى ويغضب والده من ده الجواز بعدين يلتقى بفتاة ارستقراطية تدعى ميرفت ويحاول فتحى الحصول على ورقة الجواز العرفى بطلب من أبيه لكى يقطع علاقته بفاطمة وينجح فى ذلك الاّ أن فاطمة أحتفظت بنسخة من تلك الورقة ورغم أن فاطمة أنجبت طفل منه لكنه ينكره ذلك الطفل تماما الفيلم من اخراج احمد بدرخان و انتاج أحمد درويش وكتابة مصطفى امين وأحمد بدرخان وبديع خيرى وشارك فى الفيلم الفنانة ميمى شكيب وعبد الفتاح القصرى وسليمان نجيب وحسن فايق وفردوس محمد.

من أشهر اغانيها
 بدال ما تسهر علا قهوه تعالا نشوى ابو فروه
 كفايه اللى شفته
 اهى توبه يا ناس من دى النوبه
 أنا انتهيت 
 يا اللى بعادك
 أنا بس ساكته لك
 ناس ليها بخت ف الحب
 ما بين حشايا

شوف كمان 

 رواد الغناء فى القرن 19

مغنيات مصريات